Dvispalvė dobilūnė

Dvispalvė dobilūnė (Lespedeza bicolor) – pupinių (Fabaceae) šeimos dobilūnių (Lespedeza) genties augalų rūšis.

Iki 3 m aukščio užaugantis krūmas. Žiedai rožiškai alyviniai, sukrauti ilgakotėse kekėse. Žydi liepos-rugsėjo mėn. Ankštys elipsiškos, negausiai plaukuotos, žalsvai rudos spalvos, 6-8 mm ilgio. Sėklos inkstiškos, su dėmėmis. Dirvožemyje kaupia azotą. Ilgos šaknys gerai sutvirtina šlaitus.

Lietuvoje vienintelė retkarčiais auginama dekoratyvinė rūšis. Tai medingas, taip pat ir pašarinis augalas.

Pupiniai
Dekoratyviniai augalai
Medingieji augalai
Medžiai ir krūmai